ผมสูง 179 น้ำหนัก 64 ไม่อ้วนครับ ไม่ดื่มเหล้าสูบบุหรี่ ออกกำลังกายประจำ แต่ผมกรนดังมากครับ แค่หลับ ๆ งีบ ๆ ก็กรนดังแล้วครับมีโรคประจำตัวแค่ภูมิแพ้ครับ (ผมกินยาแก้แพ้ cetizine ทุกคืนก่อนนอนครับ) ผมจะจมูกตันข้างขวามาก ๆ เวลาที่กำลังจะนอนครับ (เป็นทุกวันเวลาล้มตัวนอนเลยครับ) เคยไปหาที่โรงบาลจุฬา แล้วบอกว่าอาจจะเป็นที่ภูมิแพ้ครับ เลยให้ยา Avamy มาพ่นครับ แต่ผมพ่นไปประมาณ 2 เดือน อาการกรนไม่ดีขึ้นเลยครับ ผมลองนอนตะแคง ทาวิกก่อนนอน แต่ก็ไม่ทำให้อาการดีขึ้นเลยครับ พอจะมีคำแนะนำอย่างไรมั้ยครับ
สวัสดีค่ะ aภาวะนอนกรนนั้นเกิดมาจากระบบทางเดินหายใจส่วนบนที่มีการตีบแคบ ทำให้กล้ามเนื้อต่างๆภายในปากหย่อนตัวลงมาปิดทางเดินหายใจ ช่องลมที่ถูกปิดกั้นจะทำให้มีเสียงคล้ายเสียงกรนขึ้นสาเหตุของการนอนกรน เช่น ผู้ที่มีน้ำหนักเกิน มีโรคภูมิแพ้จมูก มีรูปร่างจมูกผิดปกติ มีต่อมทอนซิลโตจากที่กล่าวมา ดูมีปัจจัยหลายอย่างที่ทำให้นอนกรน การรักษาควรรักษาที่สาเหตุ แต่ถ้ายังแก้ไขที่สาเหตุไม่ได้หมด การรักษาตามอาการและสังเกตอาการว่าไม่ได้มีภาวะนอนกรนขณะหลับที่ทำให้ขาดหายใจ ตื่นมาไม่สดชื่นนั้น มีความสำคัญโดยถ้ามีภาวะนอนกรนมากจนรบกวนภาพของการนอน อาจมีความจำเป็นต้องใช้เครื่องที่ช่วยถ่างทางเดินหายใจขณะนอน ซึ่งแพทย์ที่ดูแลสามารถให้คำแนะนำ/ส่งต่อแพทย์เฉพาะทางที่เกี่ยวข้องเพื่อการใช้เครื่องนี้ต่อไปได้ การดูแลตัวเองเบื้องต้น ลดน้ำหนักถ้าน้ำหนักเกิน และรีบไปพบแพทย์เพื่อหาสาเหตุของการกรน